Aanlyn kongres: Poolshoogte | LitNet
Aanlyn kongres: Poolshoogte
Waar staan die Afrikaanse letterkunde 20 jaar ná demokrasie?
LitNet en sy afdeling vir akademiese skryfwerk, LitNet Akademies, het met 'n aanlyn kongres poolshoogte* geneem van die stand van Afrikaanse skryfwerk, met die hulp van skrywers, uitgewers, letterkundiges, boekjoernaliste en lesers.
Hoe lyk skrywers van verskillende generasies se wêrelde? Waaroor skryf hulle? Wat lees hulle en waar? Waarheen dink hulle moet die Afrikaanse letterkunde gaan – wat ontbreek en wat moet verken word?
Deelnemers aan hierdie aanlyn kongres is gevra om poolshoogte te neem van temas, tegnieke en tendense in die huidige Afrikaanse literêre produksie en gebeure oor die afgelope twee dekades.
Dit was 'n verkenning deur LitNet en LitNet Akademies, aangebied oor etlike maande heen.
Ek hoop dat ons interessante studiemateriaal geskep het (alles is geargiveer) en dat dit ook in die toekoms vir ons LitNet-gemeenskap boeiende leeswerk oplewer. Lees ook:
Etienne van Heerden se Inleiding tot Briewe deur die lug – die publikasie wat voortgevloei het uit die eerste LitNet-skrywerskongres van 2000.
Kyk hier na Young Voices: The 2004 South African Online Writers' Conference.
* Poolshoogte, definisie (Verklarende Afrikaanse Woordeboek, Pharos): Die ware noorde of suide, die hoogte van die pool bokant die horison; – neem, inligting inwin, 'n saak ondersoek.
Oor VERNUWING: nuwe tegnieke, vernuwing, genrevernuwing – of die gebrek daaraan
Oor spesifieke genres, byvoorbeeld die roman, binne huidige verband en/of oor die afgelope tyd
Oor nuwe temas
Oor nuwe stemme en/of oor gevestigde stemme
Oor nuwe genres
’n Moeilike geboorte en skielike grootword: Suid-Afrikaanse misdaadfiksie
Skryf ’it soes jy praat
Wat die flieks ons wys oor boeke
Verhaal verwerk vir film
Oor DIE ROL VAN SKRYWERS IN SOSIALE VERBAND (“BETROKKENHEID”) al dan nie en hoe boeke en/of boekmense gereageer het op maatskaplike of politieke kwessies (byvoorbeeld wetgewing) al dan nie – en hoekom (nie)
Die oes is groot ma die arbeiders is min Shirmoney Rhode
Oor puisies, pitswere en die gevreesde nege-oog
Van labels en ghetto's
Weet Steve wat hy sing?
Johann Rossouw, Deon Opperman
Oor sosiale betrokkenheid
Die tasbaarheid en die on(aan)tasbaarheid van literatuurteorie: ekokritiek en die nuwe materialisme
Oor die army, generasies en selfportrette
Die onsamehangende en subjektiewe mymeringe van 'n reisende skrywer
Laat die skrywers skrywe
Oor DIE PRODUKSIE- EN LEESPROSES, nuwe verwikkelinge en verliese, ook winste
Oor die rol van feeste, leeskringe, skrywersverenigings, ens
Oor bemarking deur uitgewerye
Oor die rol van die skrywer in bogenoemde proses: erkenning, pryse, kanonisering, verskraling in die pers
Die rol van die internet, byvoorbeeld sosiale netwerke, selfpublikasie, aanlyn gemeenskappe
Oor skeppende skryfwerk as universiteitskursus en oor skryfskole, hetsy aanlyn of in die “meat world”, byvoorbeeld by feeste
Oor boekwinkels, van baksteen en digitaal
Oor die uitgewerswese
Van bromied tot kuber-ink: Die produksie- en leesproses by uitgewers
Hekwagters en oop hekke Joan Hambidge
lewe = fees
Call girls maak nie lekker ontbyt nie
Henry Jack Cloete
Afrikaans se grootste topverkoper
Hoe gesond is die Afrikaanse akademiese uitgewersbedryf?
Francis Galloway Die skrywer as handelsmerk
Die bedryf van ’n aanlyn digkunsakademie
Terugvoering uit die kolonie
Die ander 85%
DBO se een boek per vak per graad: Waarom is die skrywers so stil?
Oor, in die akademie, INTERESSANTE NUWE NAVORSING OF NAVORSINGSGEBIEDE wat verken behoort te word en nie verken word nie
Oor Afrikaans as skryftaal en/of literêre taal
Oor skole, voorgeskrewe boeke, ens
Oor literêre argiewe, NALN, ens
Van WVK tot sosiale-netwerk-grafika: Twee dekades van letterkundige navorsing
Hoe en waarheen vloei die stroom? 'n Besinning oor literêre ontwikkelinge
Heilna du Plooy Vlugskrifnotas
(vir ’n toekomstige argument)
Charl-Pierre Naudé Afrikaanse geskiedskrywing: ’n Nuwe geslag, ’n nuwe ruimte, ’n nuwe uitdaging
Lindie Koorts Waarnemings en wense van ’n onderwyser-bibliotekaris
Oor DIE EKSTERNE VERHOUDINGS tot Afrikaanse letterkunde
Oor Afrikaanse literatuur se bydrae tot die Suid-Afrikaanse literatuur
Oor die verhouding met die Lae Lande
Oor die verhouding met die res van Afrika
Oor die Afrikaanse literatuur in internasionale verband, byvoorbeeld vertalings, agente, buitelandse aandag aan die Afrikaanse boek
Afrikaanse literatuur in de Lage Landen
“Ontruiming” of “verruiming” in Engelstalige Suid-Afrikaanse letterkunde?
Die Suid-Afrikaanse neerlandistiek, ’n terughunkering na die Ryk?
Indrukke en foto's van Poolshoogte by die US Woordfees
Poolshoogte-diskoers by die US Woordfees 2015: Bestekopname van die bestekopnemers
Poolshoogte-afsluiting: Die evolusie van Afrikaanse skrywers- en letterkundebyeenkomste
Poolshoogte-afsluiting: Nuwe ontwikkelinge in die Afrikaanse literatuurstudie
Poolshoogte-afsluiting: Is Afrikaanse skrywers betrokke?
YouTube-video: Etienne van Heerden gesels oor Poolshoogte op kykNET se Dagbreek-program.
Sanko 2014-05-29 at 08:56 "Klemtoespraak" "Kerntemavoordrag" Reply George Bekker 2014-05-29 at 18:27 Eerstens 'poolshoogte'. Dis soos die woordeboeke hom skryf. As onbekende woord verdeel jy hom dadelik in 'pools' en 'hoogte' en dit help steeds niks nie. Sou die 's' in die saamgestelde woord weggelaat word en dit 'poolhoogte' word lui daar amper 'n klokkie – dis reeds meer betekenis-aanduidend. Ek voel om met die woordeboeke te verskil en dit eenvoudig 'poolhoogte' te maak en klaar. Dit klink net na beter Afrikaans. Ons gaan poolhoogte neem (die 's' is weg!) “met die hulp van skrywers, uitgewers, letterkundiges, boekjoernaliste en lesers”, maar onthou asb koerante is belangrik. Onder Gesprekspunte C word die internet spesifiek genoem. Waaroor diep gedink moet word is hoe Afrikaanse werwe versterk en bevorder kan word. Daar moet sommer 'n klomp sterk Afrikaanse werwe ontstaan (Het 'n tyd gelede 'n lys gesien van die 10 mees besoekte Afrikaanse webwerwe. Litnet was eerste maar die meeste van die ander is 'n teleurstelling!). Keynote = sleutelmededeling.
Reply George B 2014-05-29 at 19:07 'n Mens wil sommer by die seun en res van die gesin gaan staan en huil en jammer sê dat ons wêreld in so 'n gemors is. Oester, dankie vir die menslikheid wat jy altyd openbaar. Jou vrae kan 'n verskil maak.
Baie lank gelede was ek ook op skool en wel in die pragtige Hexvallei. Op 'n buurdorp is 'n vrou verkrag (destyds 'n uitsonderlike voorval). Die volgende oggend was ou Maleppie op sy stukke. Hy was klein en geneig om emosioneel te raak. Volgens hom moes die oortreder aan sy voete aan 'n boom opgehang word en 'n vuur onder hom gemaak word! Dit sou minstens een probleem opgelos het. Ons moet die manne en vroue bemoedig wat hard werk om van die land 'n veiliger plek te maak en betrokke raak as dit nodig is. Maleppie het my eendag erg skaam gemaak voor 'n groot klas. Na die eerste kwartaal in Std 7 het ons toetse in plaas van eksamen geskryf. Met die Biologie-toets het ek nie genoeg skryfpapier gehad om die erdwurm reg te teken nie. Gevolglik het ek 'n erg klein wurmpie aan die einde van die vraestel geteken. Sy reaksie was erg luid: “Bekker, hierdie wurmpie het in die groot droogte aangekom en hy gaan nog vrek ook!”
Reply Leona Compion 2014-05-30 at 10:33 Ek ken die woord 'poolshoogte' uit my kontak met Nederlands en was onmiddellik opgewonde toe ek lees dat LitNet 'n slag poolshoogte gaan neem van die stand van die Afrikaanse letterkunde - geen probleem met die verbindings -s nie. Eintlik geniet ek dit geweldig dat 'n raaksegger wat in onbruik verval het nou weer afgestof is en gebruik gaan word! Reply Waldemar Gouws 2014-06-04 at 20:24 Bloot die woord "poolshoogte" veroorsaak 'n outydse paroksisme van figuurlike vertigo. Ek hoop dis 'n versperring wat deur die bydraes oor die letterkunde opgehef sal word, hetsy voortspruitend uit sideriese of Gregoriaanse standpunte. Reply Reageer Cancel reply	Jou e-posadres sal nie gepubliseer word nie. Kommentaar is onderhewig aan moderering.ReageerJou naam* Jou e-posadres* Stel my in kennis indien nuwe kommentaar bygevoeg word.	LitNet AkademiesPasgelaaiKommentaarAdverteerLitNet-blogsNuusbrief